Baeckea linifolia

Ti Baeckea linifolia (swamp baeckea, wenno weeping baeckea iti Ingles ket ti bassit a mula  a mabirukan kadagiti tallo nga estado ti nangruna a daga ti Australia: ti New South Wales, Queensland ken Victoria, ken karkarna kadagita a lugar Daytoy ket agtubo aginggana iti 1.5 a metro iti katayag, (aginggana iti 3 a metro segun ti VicFlora). Daytoy ket agtubo kadagiti pagtubuan ti babassit a mula kadagiti nadam-eg a lugar, masansan a kadagiti asideg ti dissuor ken kadagiti rangkis, iti igid ti aplaya dagiti kabangibang a kabambantayan.Fairley, A. & Moore, P. (2010) Field Guide to the Native Plants of the Sydney Region,  page 276. Allen and Unwin.

 Deskripsion 
Ti Baeckea linifolia ket ti maysa a nalinteg a bassit a mula nga agraman kadagiti sanga nga addaan kadagiti aglay-ot nga iungto. Aglilinia dagiti bulong ken nalawa dagiti nagbaetan, nailinia ken asideg nga agtubo kadagiti ungkay. Dagitoy ket 5 aginggana iti 15 mm iti kaatiddog, timmirad iti ungto ken umakikid iti baba. Ti solitario, axillary, a sabong ket puraw ken aginggana iti 5 mm a kaakaba kadagiti pandikulo pedicels ken 1.5–2 mm liti kaatiddog. Dagiti pingir ti calyx ket trianggulo. Arinduyog dagiti petalo 1.5 aginggana iti 2.5 mm iti kaatiddog. Adda dagiti 8 aginggana kadagiti 15 nga estambre, awan kadagitoy ket ket kasumbangir dagiti petalo kadagiti killo a pilamento. Ti nadalumpinas a tukrok nga iitlogan ket addaan kadagiti dua a selula. Sulog tasa ti bunga ken angular dagiti bukel.

Nangruna daytoy nga agsabong daytoy idiay Victoria manipud iti Disiembre aginggana iti Marso. (Nangruna nga agsabong daytoy ti rehion ti Sydney, Fairley ken Moore hiti Enero ken Pebrero.)

Mabirukan daytoy iti Victoria kadagiti ababa a nalugnak a pagtubuan ti babassit a mula manipud iti Karayan Cann nga agpadaya ken agpaamianan.

Dagiti mula iti Victorian ket kadawyanda a basbassit, natibtibker a bulbulong no maiyasping kadagit imula a mabirukan iti New South Wales ken Queensland, ken datida a nairaman iti Baeckea linifolia var. brevifolia F.Muell. ex Benth.

 Taksonomia ken pananginagan 
Immmuna a pormal a naipalawag ti Baeckea linifolia idi 1807 babaen ni Edward Rudge ken naipablaak ti deskripsion iti Transactions of the Linnean Society of London manipud iti maysa nga espesimen a naala manipud iti "asideg ti Port Jackson". Ti espesipiko nga epiteta (linifolia) ket naala manipud kadagiti Latin a balikas ti linum  ("lino") ken folium ("bulong"), a mangited iti dua a nagan iti pannagiladawan a Latin a mangipalawag iti mula a kas addaan kadagiti bulong a kasla dagiti lino a mula (atiddog ken akikid).Backer, C.A. (1936).  Verklarend woordenboek der wetenschappelijke namen van de in Nederland en Nederlandsch-Indië in het wild groeiende en in tuinen en parken gekweekte varens en hoogere planten (Edition Nicoline van der Sijs).

 Dagiti nagibasaran 

 Dagiti akinruar a silpo 

 Baeckea linifolia Occurrence data from the Australasian Virtual Herbarium

linifolia
Kategoria:Flora ti New South Wales
Kategoria:Flora ti Queensland
Kategoria:Flora ti Victoria (Australia)